Dilectionis tuæ literas debita benignitate suscepimus,  petitiones tuas, quæ nobis,  fratribus nostris rationabiles visæ sunt, libenter admisimus. De statu vero nostro te sollicitum cognoscētes, scire te volumus, quia omnipotēs Dominus sua nos gratia visitauit, castigās castigauit: sed morti nō tradidit. Per ipsius misericordiā conualescimus,  pristinā sanitatem in breui nos recepturos speramus. Ad colloquium regis Siciliæ condescendimus:  quia ad honorem Dei,  Ecclesiæ suæ, firmam pacem cum eo facere non potuimus: instanti tamē ipsius violentia nos cogente, treugam cum eo composuimus. Placet autem nobis, vt sicut literis tuis nobis significasti, tredecim de fratribus tuis quam citius poteris ad nos transmittas: quia nos Domino auxiliante eos honeste recipere,  ad honorem Dei,  Cluniacēsis Ecclesiæ collocare curabimus. Sanctam Congregationem vestram pro nobis orantem gratia diuina custodiat,  ab omnibus peccatis absoluat. Datum Later. X. Calend. Octobris.